
AUCTOR. 


PRAEFATIO. 

Morbi  e glandula  prostatae  affecta  prodeuntes  ofe 
situm  absconditum  hujus  organi  plerumque  non  di- 
gnoscuntur, et  cum  morbis  organorum  vicinorum  fa- 
cillime confunduntur,  aut  diagnosi  constituta,  a pleris- 
que,  ob  parvum,  ut  putant,  functionis  physiologicae 
glandulae  momentum,  non  magni  aestumantur.  Omnis 
enim  intumescentia  et  inflammatio,  vel  alia  hujus  or- 
gani affectio  symptomatibus  constipatur  ab  illis  non 
multum  abhorrentibus,  quae  in  lithiasi,  urethrae  stri- 
cturis, haemorrhoidibus,  inprimis  vesicae,  aliisque  or- 
ganorum uropoeticorum  morbis  observari  licet;  attamen 


sedula  investigatione  sedem  mali  propriam  et  origina- 
riam detegere  medico  contingit,  qua  quidem  neglecta 
aegrotus  in  idem  aut  majus  vitae  discrimen  adducitur, 
ut  in  aliis  periculosis  morbis.  Optandum  igitur  est, 
ut  prostatae  affectiones  pluris  in  praxi  habeantur  quam 
fieri  solet. 

Quae  a me  tirone  obiter  tantum  cognita  et  col- 
lecta sunt,  aliorum  animos  advertant,  ut  hanc  medici- 
nae partem  viribus  magis  idoneis  et  excultioribus 
elaborent. 


Cajiut  I 


P IU)  S T A T I T I S. 

§.  1. 

Prostatitis  distribui  potest,  quod  spectat  ad  decur- 
sura, in  acutam  et  chronicam,  quod  ad  causas,  in  idi- 
opathicam et  sympathicam.  Nos  praecipue  de  prostati- 
tide acuta  tractaturi  sumus,  cum  prostatitis  chronica 
ut  idiopathica  non  existat  atque  ad  symptomata  prosta- 
tonci,  de  quo  fusius  in  hoc  opusculo  disseremus,  refe- 
ratur. 

§.  2 . 

Prostatitis  acuta  haec  prae  se  fert  symptomata: 
aegrotus  queritur  gravitatem  quandatn  doloremque  u- 
rentera  seu  pungentem  in  parte  urethrae  posteriori  ad 
rectum , cujus  paries  anterior  a glandula  tumefacta 
premitur,  se  extendentem:  qui  dolor  sub  urinae  emis- 
sione alviq^e  excretione,  nec  non  si  perinaeum  tetige- 
ris, magnopere  augetur.  Impulsus  vero  ad  urinam 
edendam  sine  ulla  fere  intermissione  adest,  et  si  ae- 
grotus necessitati  saepius  veritatem  simulanti  obedierit, 
urina  sub  doloribus  vehementissimis  stillat,  vel  rivulus 
ejus  subito  interrumpitur,  sicuti  in  iis,  qui  vesicae  cal- 
culo laborant.  In  orificio  urethrae  singularis  ab  ae- 
groto pruritus  sensus  percipitur,  quo  ad  glandem  di- 

gitis  fricandam  cogitur.  *)  Semper  vero  simul  cum 
urina  faeces  urgent,  quae,  si  excernuntur  ac  si  durae 
sunt  consistentiae , impressionem  a prostatae  tumore 
ostendere  dicuntur,  quod  tamen  symptoma,  ut  diagno- 
sticum, a Bichat  et  Kern  non  magni  aestumatur. 
Saepe  autem  aegrotus  necessitate  alvi  deponendae  de- 
cipitur, neque  raro  tenesmo  cruciatur.  Aegrotus  nec 
sedere,  nec  quiete  in  lecto  jacere  potest,  quum  his 
positionibus  perinaeum  ideoque  prostata  imprimatur. 
Progrediente  inflammatione  symptomata  systematis  ner- 
vosi ac  digestionis  affecti  in  lucem  prodeunt,  uti  ru- 
ctus, nausea,  vomituritio,  vomitus  ipse,  quibus  phaeno- 
menis vesica  ab  urina  extensa  sursumque  in  intestina 
pressa,  ansam  praebere  videtur,  quod  quidem  eo  ma- 
gis fieri  debet,  quo  magis  constat,  organa  digestioni 
dicata,  propter  nervorum  quibus  praedita  sunt  copiam, 
ab  omnibus  fere  organismi  affectionibus  in  consensum 
vocari;  tum  etiam  febris,  nisi  jam  ab  initio  affuerat» 
prodit  secundum  inflammationis  vim  nec  non  aegri  re- 
actionem, characterem  synochalem  aut  erethicum  prae 
se  ferens. 

§.  3. 

Ad  diagnosin  hujus  mali  stabiliendam  symptoma 
objectivum,  exploratio  nimirum  tumoris  glandulae  plu- 
rimum confert.  Digito  enim  oleo  illito  in  intestinum 
rectum  immisso  et  in  parietem  ejus  anteriorem  presso, 
glandula  tumefacta,  calida  et  dolorifica  sentiri  potest. 
Nec  minus  applicatio  catheteris  in  casibus,  ubi  propter 
urinae  retentionem  exposcitur,  hanc  glandulae  affectio- 


1)  Tineent  v.  Kern,  die  Steiubeschwerdeu  der  Haru- 
blase  und  ihre  verwandten  Uebel.  p.  55, 

nem  adesse,  nobis  demonstrabit ; instrumentum  eniin  ad 
partem  usque  membranaceam  urethrae  inductura  hoc 
loco  impedimentum  invenit,  quod  propter  tumorem 
glandulae,  doloresque  tactu  instrumenti  adauctos  supe- 
rari nequit. 

§.  4. 

Verumtamen  prostatae  inflammatio  non  semper 
sine  difficultate  ab  aliorum  organorum,  quae  in  vicini- 
tate glandulae  sita  sunt,  morbis  discernitur;  inprimis 
confundi  potest  cum  doloribus  a calculo  vesicali  pro- 
ficiscentibus, praesertim  si  collum  occuparunt.  Dein 
tumor  glandularum  Cooperi,  intumescentia  inflamma- 
tioque vesicularum  seminalium,  scirrhositas  earundetn 
nec  non  recti  intestini,  denique  stricturae  urethrae, 
saepissime  simul  cura  prostatae  morbis  existenfes,  phae- 
nomena edunt  inflammationem  prostatae  plus  minus 
mentientia. 

§.  5. 

Calculi  vesicae  symptomata  prostatitidi  similia 
quod  altiuet,  ad  utriusque  morbi  diagnosin  fere  his 
utimur  signis. 

1,  Prostatitis  subito  plerumque  prodit,  decursum 
suum  brevi  temporis  spatio  in  varios  exitus  terminans; 
at  contra  calculi,  cum  eorum  formatio  pedetentim  so- 
lummodo progrediatur,  priusquam  accessiones  graves 
provocant,  jam  molestias  varias,  uti  dysuriae  periodi- 
cae nec  non  pollutionum  nocturnarum,  produxerunt, 
quibus  urinae  ipsius  qualitas  chemica,  secundum  va- 
riam calculi  formationem  et  compositionem  varia  accedit. 

2.  Dolores  inflammatorii,  a calculis  vesicae  uri- 
nariae commoti,  solent  diminui  vel  saltem  mutari,  iu 
aliumve  locum  transduci,  mutata  aegroti  corporis  posi- 

tione.  Sic  e.  g.  calculo  vesicae  laborantes  levamen 
ab  atrocissimis  doloribus,  sub  urina  emittenda  eos  cru- 
ciantibus, percipiunt,  si  in  dorso  cubant,  atque  urina, 
quae  cum  stabant  effluere  desierat,  nunc  facile  emit- 
titur ; dolores  contra  e prostatitide  orientes  se  minus 
remittent,  inque  eodem  loco  perseverabunt. 

3.  Catheteris  etiam  applicatio  viam  nobis  tutam 
ad  morbum  cognoscendum  indicabit;  nam  in  prostatiti- 
de propter  tumorem  glandulae  atque  dolores  vehemen- 
tes, qui  aegroto  catheterismo  parantur,  quominus  in- 
strumentum in  vesicam  procedat,  plane  impeditur;  ve- 
rum in  litbiasi  vesicali,  cathetere  aut  specillo  iterum  i- 
terumque  adhibito,  calculus  tangatur  oportet. 

4.  . Causae  prostatitidis,  aliaeque  affectiones  mor- 
bosae, quarum  connubio  gaudet,  in  diagnosi  statuenda 
nos  adjuvabunt. 

5.  Calculis  denique  in  universum  Viri  provecti- 
oris jam  aetatis  laborant;  prostatitis  autem  acuta  sae- 
pius in  juvenibus  quam  in  senibus  occurrit. 


§.  6. 

Causae  prostatitidis  et  quidem  idiopathicae  sunt: 
laesiones  mechanicae,  lapsus  in  pcrinaeum,  manipulati- 
ones a rudi  manu  ad  inducendum  catheterem  in  vesi- 
cam urinariam  institutae,  abusus  ciborum  multis  condi- 
mentis praeparatorum  potuumque  spirituosorum,  equi- 
tatio, nimius  corporis  motus,  refrigeratio  partium  geni- 
talium, earum  irritatio  modum  excedens  in  coeundo, 
alia.  Inter  causas  prostatitidis  sympathicae  frequentis- 
sima  est  urethritis  syphilitica,  quae  in  summo  inflam- 
mationis stadio  ad  prostatam  usque  propagatur,  vel  in- 
jectionibus irritantibus,  praecipue  ex  praeparatis  metal- 

licis  cereolisque  in  stadio  irritationis  gonorrhoeae  ad- 
hibitis, nec  non  usu  balsainicorum  huic  stadio  minime 
accommodatorum  suppressa,  prostatae  glandulam  corripit. 

§•  7. 

Prognosis  varia  est  secundum  hujus  morbi  de- 
cursum, symptomatum  febrisque  indolem  atque  causas. 
In  acuta  igitur  et  idiopathica  prostatitide,  praecipue 
illa  ex  laesione  mechanica  suburta,  sat  bonum  licet 
nobis  praedicere  eventum;  contra  prostatitis  chronica, 
cum  propter  varias  dyscrasias,  quibus  plerumque  ori- 
ginem suam  debet,  variis  degenerationibus  subjecta 
sit,  minus  faustam  concedit  prognosin,  Inter  sym- 
ptomata vero  illud  maximum  minatur  periculum,  quod 
! nusquam  fere  in  hoc  malo  deest,  scilicet  retentio  uri- 
nae, qua  ad  ischuriam  completam  usque  adaucta,  ve- 
sicae membranae  urina  extendi  adeoque  perrumpi  pos- 
sunt, ita  ut  infiltratio  urinae  in  abdomen,  eamquc  mors 
subito  sequatur;  vel  retenta  acerrima  urina  jam  prius 
cystitis  suboritur.  Schonlein  casum  refert,  ubi  pa- 
racentesi  vesicae  facta,  nullam  urinam  eftluere  ae- 
grotumque  morte  exstingui  vidit  l) 

I 5.8. 

Cura.  Praeter  methodum  antiphlogisticam,  quae 
is  in  prostatitide  quoque  in  majore  vel  minore  extensione 
in  usum  vocanda  est,  attentionem  nostram  in  dysuri- 
am, ne  transeat  in  ischuriam  completam,  dirigere  de- 
bemus. Itaque  sanguinis  detractio  vel  tantummodo  lo- 
calis, hirudinibus  pluries  ad  perinaeum  et  rectum  ap- 

1)  I.  L.  Schonlein^  Allgemeine  und  specielle  Patlio 
logie  und  Theranie,  4.  Bd.  p.  172. 


18 


plicatis,  vel  etiam  universalis,  veuaesectione  instituta, 
si  id  symptomatum  charactere  postulatur,  adhibenda 
est.  Praeterea  quies  situsque  vel  horizontalis  vel  la- 
teralis observetur  necesse.  Dein  fomentationes  et  ca- 
taplasmata ex  speciebus  emollientibus  cum  narcoticis, 
v.  g.  Cicuta,  Conio  vel  Hyoscyamo,  infrictiones  in  pe- 
rinaeum  vel  in  latus  cruris  internum  ex  unguento  Hy- 
drargyri  cinereo,  vel  Kali  hydroiodico,  balnea  et  cly- 
smata  tepida  saluti  erunt  aegroto.  Clysmata  vero  cau- 
ta manu  applicentur  oportet,  ne  tubulo  in  rectum  in- 
ducto prostata  irritetur,  quare  illa  magis  posteriorem 
recti  parietem  versus  dirigantur  necesse  est.  Ad  u- 
sum  internum  Hydrargyrum  muriaticum  mite,  quod  ef- 
fectu suo  bono  contra  omnes  fere  glandularum  affectio- 
nes etiam  hoc  in  casu  gaudet,  aptissimum  est  medica- 
mentum, id  que  eo  magis,  quod  praeter  virtutem  anti- 
phlogisticam,  quae  huic  remedio  inest,  primum  alvi  ex- 
cretione,  quam  stimulat,  excrementorum  accumulationem 
in  intestino  recto,  inde  igitur  irritamentum  quod  ex 
illa  prostatae  inflammatae  enascitur,  avertit  j tum,  si  in- 
flammatio ex  contagio  syphilitico  originem  duxerit,  ve- 
neni progressum  cohibet.  Inflammatione  per  urethriti- 
dis syphiliticae  metastasin  provocata,  cereoli  unguento 
Hydr.  praecipitat,  rubr.  peruncti  urethrae  inducantur. 
Ex  refrigerio  si  est  oborta,  Opium,  quod  quidem  post 
venaesectionem  demum  ad  pedem  institutam  porriga- 
tur, saluberrimum  est,  non  solum  quod  corporis  tran- 
spirationem  auget  ideoque  causam  amovet,  sed  etiam 
quod  dolores  stranguriae  acerrimos  mirifice  mitigat. 

§.  9. 

Si  aegrotus  ischuria,  symptomate  inflammationis 

prostatae  gravissimo,  cruciatur  atque  timendum  est,  ne, 
antequam  remedia  antipblogistica  vim  suam  exercue- 
rint, vesica  urinaria  extensa  rumpatur,  catheter  isque 
elasticus  applicandus  est.  Melius  est,  si  instrumen- 
tum etiam  post  urinae  emissionem  in  vesica  remanet, 
quam  repetita  illius  inductio,  quod  semper  cum  dolo- 
ribus conjunctum  est,  raroque  succedit. 

§.  10. 

Verum  enim  vero  si  catheterismum  nullo  modo 
institui  licet,  ac  vesica  ab  urina  ita  est  extensa,  ut  e 
minore  pelvis  apertura  in  abdomen  ascendat;  si  hoc 
supra  symphysin  ossium  pubis  tumet  et  dolet  manuique 
perquirenti  fluctuationis  sensum  praebet,  tum  nil  ob- 
stat, quominus  vesicae  punctio  supra  hunc  locum  in- 
stituatur. 

§.  11. 

Recentissimis  temporibus  fausto  cum  eventu,  lo- 
bulo medio  prostatae  inflammato,  organon  hoc  acu  tri- 
quetra perforatum  esse  dicitur,  quare  collabatur  et  u- 
rina  mitti  possit.  Schonlein1)  in  illis  casibus,  qui 
omnia  remedia  illudunt,  scarificationes,  seu  per  rectum 
seu  per  perinaeum,  ad  majorem  sanguinis  emissionem 
idoneas  putat  et  commendat. 

§.  12. 

Prostatitis  in  eosdem  ut  aliorum  organorum  in- 
flammationes exitus  abire  potest.  Praeter  gangraenam, 
quae  raro  tantummodo  observatur,  suppurationem,  ex- 


1)  I.  L.  S c h o n 1 e i n’s  Pathologie  und  specielle  Thera- 
pie.  4.  Bd.  p.  173. 

ulccretioncni  et  indurationem  prostatae  fusius  tractaturi 
sumus, 


Caput  II. 

SUPPURATIO  PROSTATAE. 

§.  13. 

' Suppuratio  glandulae  prostatae  a Rus  t,1)  Home,2 3) 
fiallemand,s)  I.  P.  Frank4)  et  aliis  scriptoribus 
observata  est.  Abscessus  vel  in  ipso  glandulae  pa- 
renchymate, vel  in  tela  cellulosa,  quae  adjacet,  lobulos- 
que  singulos  inter  se  conjungit,  locum  habet.  Cum 
hic  plerumque  in  regione  capitis  gallinaginis  dehiscat, 
similia  symptomata  atque  inflammatio  prostatae  in  con- 
spectum ducere  solet,  quibus  se  jungunt  horripilatio- 
nes haud  raro  saepius  redeuntes,  sensusque  caloris 
adaucti,  molestiae  vel  pressionis  in  regione  periuaeali. 
Rupto  abscessu  una  cum  urina  pus  muco  permixtum 

1)  I.  N.  Rust,  Aufsatze  und  Abbandlungen  aus  d.  Ge- 
biete  d.  Medicin,  Chirurgie  u.  Staatsheilkunde.  Bd  I. 
Berl.  1824.  pag.  78. 

2)  E.  Home,  Traite  ou  observations  pratiques  sur  les 
maladies  de  Ia  prostate.  Traduit  de  1’anglais  par 
Marchant,  pag.  155. 

3)  Lallem  and,  Observations  sur  les  maladies  genito- 
urinaires,  pag-  99. 

4)  I.  P.  F r a n k,  Behandlung  der  Krankheiten  des 
Menschen,  aus  d.  Latein.  von  Sobernheim.  §.  770. 

excernitur,  nec  desunt  exempla,  in  quibus  massae  e- 
vacuatae  plus  minus  sanguinis  admixtum  erat;  quin 
ipsius  haemorrhagiae  tali  in  casu  exempla  traduntur.1) 
Solet  etiam  in  glande  penis  dolor  sentiri,  ac  si  a car- 
bone candente  provocaretur.  Pus  corrosis  partibns  vi- 
cinis vel  in  rectum,  vel  in  vesicam  urinariam,  vel  in 
telam  cellulosam  circumjacentem  penetrare,  et  ita  fistu- 
lis, ad  vesicam,  anum,  perinaeum,  quin  ad  scrotum2) 
usque  repentibus,  ansam  dare  potest. 

§.  14. 

Suppuratio  glandulae  prostatae  pro  vesicae  urina- 
riae ipsius  inflammatione  ac  suppuratione  a calculo  or- 
ta saepe  habetur,  quod  eo  accidit  facilius,  quo  major 
est  utriusque  affectionis  symptomatum  similitudo,  prae- 
sertim cum  abscessus,  postquam  ruptus  est,  in  ulcus 
colli  vesicae  transiturus  sit.  In  omnibus  casibus  ab 
Home  observatis  semper  abscessus  jam  ruptus  erat, 
ita  ut  mali  indolem  perscrutari  tantum  e morbi  histo- 
ria et  ea  re  posset,  quod  acumine  catheteris  locum  ul- 
cerosum sentiret,  instrumentum  hoc  facile  usque  eo  ad- 
igeretur, ultra  vero  in  vesicam  non  duceretur. 

§.  15. 

Ad  diagnosin  condendam  inflammationis  catarrha- 
lis  vesicae  urinariae  et  suppurationis  prostatae,  natura 
prolabentis  materiae  mucosae  vel  puriformis  indagetur 
opor^t.  Ita  secundum  illos  scriptores,  qui  certis  dis- 
criminibus profluviorum  e variis  organorum  uropoeti- 


1)  E.  Home,  1.  c.  p.  156. 

2)  I.  P.  Frank,  1.  c.  §.  534. 


eorum  morbis  orientium  stabiliendis  studebant,  sedi- 
mentum mucosum,  crassum  puriforme,  quod  in  urina 
ima  colligitur  et  in  vasis  fundo  se  libere  movet,  ca- 
tarrhalem  tunicae  mucosae  vesicae  indicat  inflammatio- 
nem; sedimentum  puriforme,  dum  forma  prostatae  par- 
va, mollis,  plana  sentitur,  destructionem  ejus  suppura- 
tivam demonstrat ; sin  vero,  eadem  puris  natura,  pro- 
stata integra  invenitur,  illud  ex  renibus  proficisci  ve- 
risimile est1). 

§.  16. 

Cura.  Studendum  est,  ut  puris  effluvium  in 
loco  eveniat,  quo  minus  obstat  periculi,  per  perinaeum 
scilicet,  quod  quidem  raro  fit,  cum  plerumque  pus  in 
urethram  vel  anum  sese  effundat.  Ubi  abscessus  cum 
collo  vesicae  communicationem  jam  iniit,  tum  non  modo 
summa  quies  ab  aegro  teneatur  neccsse  est,  sed  quo- 
tiescunque  urinae  edendae  necessitas  adest , statim 
ei  catheter  inducendus,  ne  urina,  contactu  absces- 
sus, et  hunc  irritet  et  ita  curationem  prohibeat. 

§.  17. 

Ad  usum  internum  porrigantur  decocta  mucilagi- 
nosa,  e.  g.  Det.  radicis  Salep,  Althaeae;  ad  dolores 
mitigandos  narcotica  adhibeantur,  e.  g.  Opium  in  for- 
ma pulveris  Doveri,  Hyoscyamus,  Cicuta  et  iis  similia. 
In  constitutionibus  debilitatis  et  cachecticis  interdum 
ad  Chinae  corticem  confugiendum.  Externe  injectiones 
ex  mucilaginoso  quodam,  cataplasmata  emollienda  et 
balnea  tepida  multum  juvabunt. 

1)  Lallem  an  d,  observations  sur  les  raaladies  genito-uri- 
naires,  p.  152. 

Caput  III. 

Ii  X U I.  C E B A T I O EHO  S T A T V fi. 

§,  18, 

Diagnosis  hujus  mali  difficilis  est;  facile  enim 
intelligi  potest,  symptomata  hanc  affectionem  comitan- 
tia etiam  in  ceterorum  sexus  organorum  et  urinifero- 
rum  morbis,  inprimis  in  lithiasi,  obvia  esse  posse. 
Home  signum  exulcerationis  prostatae  mucum  una  cum 
urina  effluentem  haberi  vult;  hujus  vero  naturam  non 
accurate  describit,  nisi  quod  tenacem  eum  nuncupat. 
Hunc  mucum  nonnisi  prostata  affecta  secerni,  ejusque 
secretionem,  si  modo  sit  accidentalis,  status  inflamma- 
torii, sin  jam  per  longum  temporis  spatium  constiterit, 
nullis  remediis  cedens,  ulcerosae  conditionis  prostatae 
esse  indicium.  Cum  vero  illa  materia  tenax  e multis  or- 
ganis uropoeticis  effluat,  hoc  signum  minime  pro  dia- 
gnostico haberi  potest, 

§.  19. 

Duae  praecipue  causae  exulcerationem  prostatae 
producere  dicuntur,  quarum  una  in  eo  sit  posita,  quod 
partiunculae  glareae  irregulariter  conformatae,  e vesi- 
ca urinaria  prodeuntes,  ad  caput  gallinaginis  impJicen- 
tur,  tunicaque  acuminum  acie  divulsa,  paullatim  in 
substantiam  glandulae  penetrent,  eaque  contineantur. 
Uti  altera  causa  catheterum  usurpatio  perversa  accu- 
satur, metallicorum  scilicet,  quod  inprimis  accidit,  si 
glandula  prostatae  jam  per  se  affecta  instrumenti 
impetui  non  ita  potest  resistere,  ut  non  divellatur. 

2 


18 

§.  20. 

Cum  glareae  illae  firme  glandulae  adhaerentes 
nonnisi  operatione  periculosa  removeri  possint,  ul- 
cera vero  celerrime  sanas  adhuc  partes  corripiant, 
nullo  modo  aegroto  succurrere  possumus,  nisi  dolores 
vehementes,  qui  praecipue  urinae  contactu  loci  ulce- 
rosi eum  cruciant,  catheterismo  atque  remediis  pallia- 
tivis  supra  memoratis  mitigemus. 


Caput  IV. 

PROSTATONCUS.  TUMOR  PROSTATAE  CHRONICUS. 

§.  21. 

Prostatoncus  (a  rtgotfrar^  et  07x04),  seu  tumor  pro- 
statae chronicus,  prostatocele , engorgement  de  la 
prostate  Galloium,  hypertrophia  glandulae  prostatae, 
induratio  prostatae,  est  sequela  irritationis  hujus  orga- 
ni, vel  prostatitidis  minus  acutae  quam  chronicae,  lente 
in  glandula  progredientis.  Hoc  malum  eo  facilius 
cognoscitur,  quo  majore  ambitu  tumor  gaudet.  Glan- 
dulae prostatae,  in  statu  normali  pollicis  in  quadrum 
magnitudine,  tantopere  intumescere  potest,  ut  totam 
pelvis  cavitatem  impicat.  *)  Rust1 2)  casum  refert,  ubi 

1)  J.  P.  Frank,  Behandlung  der  KrankheUen  des 
Menschen.  §.  770. 

2)  Rus  t’s  Magazin  fur  die  gcsammte  Heilkunde  Bd. 
I.  p.  33. 

pugni  virilis  magnitudinem  assecuta  erat  Wich- 
mann  >)  ovi  anserini  magnitudine  eam  observavit. 
Chopart,  Petit  et  alii  exempla  enormis  ambitus  tu- 
moris prostatae  memoriae  prodiderunt.1 2)  Qui  tumor, 
nisi  jam  externo  tactui  se  offert,  exploratione  per  a- 
num  instituta  facile  detegitur.  Praeterea  haec  dia- 
gnosin confirmabunt:  excitat  enim  illud  malum  tensio- 
nem et  irritationem  in  perinaeo,  sensumque  ac  si  a- 
cervulus  stercoris  in  recto  adesset.  Venae  liaemor- 
rhoidales  intumescunt,  alvi  excretio,  vel  si  faeces 
lluidae  sunt  consistentiae,  semper  a tenesmo  et  dolore 
stipatur;  in  insigni  tumoris  ambitu  rectum  sic  com- 
primitur, ut  materiae  faecales  difficillime  permeent. 
Saepissime  simul  blennorrhoea  urethralis  (gonorrhoea 
prostatica)  adest,  quae,  ut  cadaverum  sectiones  do- 
cuerunt, in  ipso  tumore  focum  habet.  Mucus,  qui 
tota  glandula  affecta  sat  copiose  effluit,  tenacissimus 
et  albumini  similis  est,  filiformiter  se  extendit  et  ad 
vasis  fundum  firme  adhaeret.  Home3)  ejusdem  quan- 
titatis atque  urinae  mictae , indolisque  tam  irritantis 
eam  vidit,  ut  membrana  mucosa  urethrae  ab  eo  exco- 
riaretur. Urina  in  qua  suspensus  est,  odorem  fortem 
acremque  spargit,  ab  initio  pellucida,  paullatim  turbida 
fit  et  facile  in  putredinem  transit.  Ejusdem  exigua 
semper  copia  brevibusque  intervallis  cum  doloribus  e- 
mittitur,  qui  praecipue  in  initio  evacuationis,  et  cum 
ultimae  guttulae  stillant,  se  manifestant.  Levamen 
sentit  aegrotus,  si  erectus  et  in  anterius  propensus, 
nec  cum  virium  intentione  mingit. 

1)  Wichmann’s  I.leeen  zur  Diagnostik,  p.  24. 

2)  Dictionnaire  des  Sciences  medicales.  Prostate,  p.  479. 

3)  1,  c,  p.  24.  sqq. 

2 •' 

§.  22. 

Prostatoncus  cum  inflammatione  glandulae  con- 
fundi non  potest;  in  hac  enim  tumor  brevissimo  tem- 
pore exoritur,  dolor  est  intensior,  qui  sedendo  et  e- 
undo,  nec  non  sub  tactu  multum  augetur,  tum  febris 
semper  adest,  quae  signa  in  tumore  prostatae  chronico 
deficiunt. 

§.  23. 

Prostatae  tumor  saepe  cum  aliis  affectionibus, 
quae  vel  sequelae  ejus  sunt,  vel  ei  praecedunt,  com- 
plicatus est.  Huc  inprimis  pertinent  stricturae  ure- 
thrae, quae  gravissimam  statuunt  complicationem,  quod 
non  solum  malum  multo  gravius  reddunt,  sed  etiam 
difficili  immissione  catheteris  vel  cereolorum,  curae  ma- 
gnum opponunt  impedimentum.  His  proximi  sunt  ve- 
sicae urinariae  morbi,  inprimis  hujus  parietum  incras- 
satio  et  callositas,  effectus  frequentis  impletionis  uri- 
nae, quae  vesicam  irritans  inflammationem  et  subse- 
quentem  exsudationem  plasticam  profert;  eadem  causa 
solidorum  elementorum  urinae  sedimentis,  lithiasi  an- 
sam dare  potest.  Interdum  glandulae  tumore  collum 
vesicae  ita  distorquetur,  ut  inde  enuresis  nascatur; 
nec  dyspermatismi  impotentiaeque,  sequelae  hujus 
mali,  desunt  exempla.  Ischuria  denique  ureterica, 
quin  immo  et  ischuria  vera,  i.  e.  secretionis  urinae 
cessatio,  observata  est.  Prior  oritur,  quando  tumor 
partis  posterioris  prostatae  hoc  ambitu  gaudet,  ut  fun- 
dum vesicae  attingat;  quo  fit,  ut  ureteres  comprimantur 
et  quominus  urinam  in  vesicam  immittant,  impediantur. 
Altera  ex  pressu  perpetuo  urinae,  in  vesica  et  ure- 
teribus, nec  non  in  pelvi  renali  stagnantis,  in  papillos 


81 


renales  tubulosque  uriniferos,  ita  ut  paralysis  sequa- 
tur, exsistere  creditur. 


§.  24. 

Ex  sententia  Home  plerisque  ‘in  casibus  pro-* 
statae  lobus  medius,  pars  glandulae  vasa  deferentia  in- 
ter et  collum  vesicae  sita,  praecipue  amplificatus  est. 
Ab  hoc  lobo  tumefacto  solummodo,  urethrae  canalem 
prorsus  obturante,  mingendi  difficultates  creari,  dum 
intumescentia  aequali  utriusque  partis  lateralis  pro- 
statae canalis  urethrae  potius  dilatetur  quam  coarctetur, 
ovi  formam  assumens. 

Tumor  glandulae  prostatae  modo  spongiosus  ©t 
mollis,  modo  densus  et  durus  offertur,  quamobrem  in 
has  formas  dividitur. 

§.  25. 

i.  Tumor  prostatae  varicosus.  Vasorum 
prostatae  ipsius,  nec  non  adjacentis  telae  cellulosae,  quae 
in  statu  normali  plexum  facile  oculis  animadvertendum 
formant,  amplificatio  huno  tumorem  gignit.  Varicositas 
saepe  tam  insignis  est,  ut  magni  nodi  in  vesicae  col- 
lum promineant.  Tumorem  hanc  prae  se  ferre  indolem 
ex  minore  sensibilitate,  quam  sub  tactu  ostendit,  ab- 
sentiaque duritiei,  cognosci  potest, 

§.  26. 

Causae  prostatonci  varicosi,  non  solum  in  senibus, 
sed  etiam  in  juvenibus,  quamvis  rarius , obvii  sunt 
haemorrhoides  vel  praegressae  vel  adhuc  praesentes^ 
stases  organorum  abdominalium,  gonorrhoeae  saepius 
exantlatae,  abusus  in  Venere  et  Baccho,  vita  lauta,  in- 


tentio  denique  nimia  in  alvo  urinaque  edenda.  Ac- 
cidit interdum,  ut  impetu  catheteris,  propter  dysu- 
riam in  usum  vocati,  vaso  varicoso  rupto,  sanguinis 
fluxus  plus  minus  largus  exoriatur } tantum  vero  ab- 
est, ut  hic  noceat,  ut  saepe  aegroto  levamini  sit.  Cum 
hoc  malum  cum  haemorrhoidibus  non  cohaeret,  vasa- 
que varicosa  characterem  relaxationis  prae  se  ferunt, 
tum  clysmata  ex  aqua  frigida  applicata  magno  erunt 
emolumento.  Plurimum  catheter  proderit  diutius  in 
vesica  retentus,  quippe  qui  non  solum  vasa  tumefacta 
comprimat,  sed  etiam  irritamento  vim  cohaesionis  au- 
geat. 

§.  27. 

2.  Tumor  prostatae  scrophulosus.  Ut  aliae 
glandulae,  sic  glandula  prostatae  quoque  a scrophulosi 
corripi  potest.  Huc  casus  referendi  sunt,  ubi  glan- 
dula friabiiis,  massam  caseosam  et  coagulatam  conti- 
nens, inventa  et  a cathetere  facile  perforata  est.  Raro 
tamen  tumor  hic  indolem  scrophulosam  per  longum 
tempus  exhibet,  quin  etiam  causa  nociva  admissa,  vel 
cachexia  favente  alium  et  saepissime  characterem  scir- 
rhosum  vel  fungosum  induit. 

§.  28. 

3.  Tumor  prostatae  calculosus.  Morgagni1) 
dysuriae  plura  exempla  refert,  a calculis  in  parenchy- 
mate prostatae,  vel  in  ductibus  ejus  excretoriis  obve- 
nientibus exortae.  Chopart  prostatam  observavit  ambitu 
magno  gaudentem,  duram  et  sacci  in  modum  formatam, 
glarea  impletam.  Plerumque  calculi  prostatici  rotundi 


1)  Morgagni,  de  sedibus  et  causis  morborum. 


et  sphaeroidales  sunt,  variaque  magnitudine  inde  a 
capite  acus  ad  nucem  avellanam. 

§.  29. 

Diagnosis  calculorum  prostatae  non  satis  perspi- 
cua est.  In  casibus  rarioribus  calculos  per  anum  tangi 
licet,  cujusmodi  casum  Marcet  refert.  Secundum  Du- 
puytreniura,  qui  propter  prostatae  calculos  pluries 
sectionem  lateralem  instituit,  praesentiae  eorum  signa 
sunt,  fistulae  in  perinaeo,  impedimentum,  quod  per  spe- 
cillum in  collo  vesicae  sentitur,  dum  in  vesica  ipsa 
nihil  ejusmodi  detegitur  J)  Analysis  compositionis 
chemicae  horum  calculorum,  ad  instar  coronae  rosaceae 
prostatam  amplectendum,  a Dupuytrenio  instituta, 
demonstravit  calcariam  phosphoricam  et  mucum  anima- 
lem. Thenard  in  alia  calculi  specie  calcariam  o- 
xalicam  invenit. 

§.  30. 

De  causis  formationis  calculorum  prostaticorum 
nil  certi  constat ; verisimile  tamen  est,  hoc  malum  vul- 
nerationibus, excoriatione,  ulceribusque  syphiliticis  aliis— 
ve  partem  urethrae  prostaticam,  vel  ductus  glandulae 
excretorios  occupantibus,  provocari,  cum  fluxu  libero 
urinae  inde  impedito  infiltrationes  urinosae  nascantur 
et  uti  sequela  earum  calculi  formentur  necesse  sit. 
Verum  etiam  particulae  calculi  vesicalis,  vel  glareae 
in  prostatam  illapsae,  urinae  contactu  majores  semper 
calculi  fieri  possunt. 

§.  31. 

4.  Tumor  prostatae  scirrhosus.  — in  prostatae 


1)  Dictionnaire  des  seiences  medicales.  Prostate  479. 

glandula  quoque  sicuti  in  aliis,  causa  noxia  efficiente 
dataque  praedispositione,  ille  abnormis  reproductionis 
processus,  qui  seirrhus  nuncupatur,  enasci  potest. 
Quo  statu  in  organo  affecto  vita  gignitur,  quae  pro- 
priis obedit  legibus  et  cuin  detrimento  reliqui  orga- 
nismi crescit  et  nutritur.  Hoc  tumore  laborantes  sub 
tactu  perinaei  alvi  excretione  et  quovis  motu  fortiore 
dolorem  sentiunt  lancinantem,  saepe  vero  non  modo  in 
collum  vesicae,  sed  etiam  in  crura,  scapulas,  nec  non 
in  abdomen,  inprimis  in  regionem  lumbalem  se  exten- 
dentem, ita  ut  non  raro  error  super  morbi  natura  locum 
habeat,  in  quem  medicus  ob  dolorum  remissionem  fa- 
cilius incidit. 

§.  32 . 

Glandula  prostatae  hoc  in  malo  duritie  cartila- 
ginea partim  exulcerata  et  cum  recto  accreta  inventa 
est J in  aliis  casibus  minus  dura  erat,  dissecta  sub- 
stantiam albidam  vel  fuscam  multisque  interstitiis  in- 
structam ostendit. 

§.  33. 

Causae  hujus  mali  nondum  ex  omni  parte  cognitae 
sunt;  constat  tamen,  id  magis  senectuti  quam  juven- 
tuti infestum  esse.  Home1)  contendit,  rarissime  vi- 
rum ad  aetatem  octoginta  annorum  pervenisse,  ut  non 
hoc  malo  plus  minus  affectus  sit.  Dum  hic  auctor 
illos  senes,  qui  juvenes  Venere  gavisi  erant,  hoc  morbo 
succumbere  affirmat,  Wilson  e contrario  eos  ab  hac 
affectione  infestari  judicat,  qui  genitalibus  suis  multo 
magis  parcant,  quam  naturae  legi  consentaneum  sit ; 
ii  quoque  huic  malo  obnoxii  esse  dicuntur,  qui  quadam 


1)  1.  c.  p.  15. 

virili  sterilitate  laborant.  Inter  dyscrasiae  formas  causa 
hujus  tumoris  potissimum  accusantur  syphilis,  arthritis 
anomala,  haemorrhoides  a crisi  normali  aberrantes, 
scrophulosis , et  herpeticae  affectiones.  Syphilidem 
quod  attinet  verisimile  non  est  eam  saepius  in  causa 
indurationis  prostatae  esse,  quum  lues,  morbus  meher- 
cle  non  rarus,  frequentiores  prostatae  affectiones  in  lu- 
cem ederet,  idque  magis  in • hominibus  juvenili  aetate; 
praeterea  exempla  indurationis  prostatae  scirrhosae 
in  viris  ab  dyscrasia  syphilitica  immunibus  huic  sen- 
tentiae repugnant.  Veri  est  simile,  prostatae  glan- 
dulam in  senio,  nulla  praegressa  nec  adhuc  vigente 
morbosa  affectione,  iisdem  quibus  alia  corporis  organa, 
e.  g.  lens  crystallina,  destructionis  legibus  obnoxiam 
esse;  constat  enim,  organon  quod  functioni  suae  peculiari 
praeesse  desiit,  ut  e.  g.  ovarium,  uterus,  vi  vitali, 
qua  praeditum  erat,  privari,  morbose  affici  et  magis 
magisque  destrui;  simile  quid  accidere  debet  in  pro- 
stata, exstineta  physiologica  sexus  functione  hujus 
organi. 

§.  34. 

Prognosis  in  universum  mala  statuenda;  morbus 
enim  non  solum  ad  molestas  sed  ad  periculosas  per- 
tinet. Rarissime  contingit,  ut  prostata  in  integrum 
restituatur  5 modo  volumen  ejus  diminuere  ars  valet. 
Plerumque  mors  vel  cito  intrat,  ischuria  paralytica, 
vesicae  impletae  ruptura  et  subsequenti  peritoniti- 
de, vel  paulatira  tristissimus  hic  exitus,  hydrope  et 
hectica,  vitae  finem  imponit,  siquidem  perdurante  irri- 
tatione, inflammatio,  abscessus,  fistulae,  urinaeque  in- 
fillrationes  vires  aegroti  magis  magisque  exhauriebant. 

§.  35. 

Cura.  Primum  contra  dyscrasiam,  si  qua  adest, 
agendum  est;  igitur  cura  contra  scrophulosin,  athri- 
tidem,  syphilidem  et  aliam  dyscrasiam  instituatur  opor- 
tet, Multa  in  hoc  morbo  remedia  laudantur,  quae  e- 
adem  contra  aliarum  glandularum  morbos  adhibentur, 
quibusque  vis  resolvens  tribuitur.  Haec  sunt  Conium, 
Spongia  usta , Kali  hydroiodicum  , Kali  hydrobromi- 
cum.  balnea  marina.  Alii  Hydrargyrica  laudant.  Rust1) 
inunctionibus  suis  methodicis  aegrotum  feliciter  se  cu- 
rasse narrat;  tum  Antimoniolia,  Gummata  ferulacea, 
Belladonna  et  Calendula  majore  minoreve  cum  effectu 
in  usum  vocantur,  Bonorden2)  Aurum  muriati- 
cum natronatum,  a Niel  in  testis  indui  atione  feliciter 
adhibitum,  in  prostatae  quoque  tumore  scirrhoso  ex- 
periendo dignum  aestumat.  Home  pilulas  e Cicuta 
cum  Opio  in  rectum  intestinum  imposuit,  ut  loco  af- 
fecto quam  proximae  agerent.  Bheum  cum  Elaeosac- 
charo  Foeniculi,  vel  Tartarus  depuratus,  vel  alia  ecco- 
protica  brevibus  intervallis  porrecta  non  solum  ad  le- 
vandam alvi  excretionem,  sed  etiam  ad  diminuendum 
tumorem  conducent.  Novissimo  tempore  magnae  Sa- 
lis Ammoniaci  doses  (9jj.  omni  bihorio  et  per  plures 
hebdomades  continuatae)  a Fischer3)  et  Kuntz- 
mann4)  felicissimo  cum  successu  adversus  hoc  ma- 
lum adhibitae  sunt.  Quodcunque  medicamentum  fon- 


1)  Ru  s t’s  Aufsatze  und  Abhandlungen  S.  79. 

2)  H.  F.  Bonorden,  die  Syphilis  pathologisch-diagno- 
stiscli  und  therapeutisch  dargestellt.  Berlin  1834.  p.  219. 

3)  Rus  t’s  Maga/, in  etc.  Bd.  XI.  p.  299.  sqq. 

4)  Hufelan  d’s  Journal  Bd.  57.  St,  3. 

tieuli,  vel  vesicantia  ad  perinaeum  applicata  adjuva- 
bunt.  Hirudinum  etiam  ad  anum  applicatio  aliquoties 
repetita,  inprimis  vasis  haemorrhoidalibus  tumidis,  le- 
vamini magno  erunt. 

Magnam  salutem  in  hoc  morbo  praebent  Aquae 
Carolinenses,  Kissingienses,  Teplicienses,  Aquae  Se- 
xtiae, Mattiacae,  Aquae  Helvetiae,  Aquae  Austriacae, 
Driburgenses,  Bariges,  Gastein  et  aliae.  Rust  itinera 
pedibus  facienda  laudat.  Sunt,  qui  desperatis  omni- 
bus exstirpationem  glandulae  proposuerint,  quae  tamen 
operatio  periculosa  nondum  est  suscepta. 

§.  36. 

Pauca  mihi  de  usu  catheteris  in  hoc  morbo  ma- 
xime necessarii  dicenda  sunt.  Secundum  Home  ex- 
perientiam in  prostatae  morbis  catheteres  recti  nocent, 
cum  longo  temporis  spatio  opus  sit,  antequam  formam 
curvam  assumant,  eamque  conservent.  Catheter  pe- 
detentim  ad  lineam  rectam  revertit.  Apice  ejus  in 
vesicae  cavitate  non  sursum,  sed  ad  posterius  verso, 
paries  hujus  organi  posterior  irritatur,  qua  irritatione 
saepe  fit,  ut  instrumentum  spasmo  vesicae  provocato 
magna  cum  vehementia  ejiciatur.  Home  igitur  ca- 
theteribus elasticis  curvisque,  qui  in  flexione  remanent, 
prae  ceteris  uti  hortatur;  metallici  nonnisi  necessitate 
valde  urgente  applicentur,  idque  cautissima  et  dextra 
manu.  His  enim  instrumentis  Home  frequentes  lobi 
medii  prostatae  excoriationes,  corrosiones  vesicae  uri- 
nariae ejusque  membranae  internae  vulnerationes  et 
inflammationem,  nec  raro  subitam  mortem  adscribit. 
De  regula  catheter  facili  negotio  ad  canalis  urethrae 
partem  prostaticam  ducitur;  hic  vero  et  ob  angustiam 

et  curvaturam,  quam  praebet,  quominus  progrediatur, 
impeditur.  Cura  urethrae  pars,  quam  tumor  prostatae 
adjacet,  ad  anterius  vel  superius,  vel  ad  latus  utrum- 
que prematur,  hoc  momentum  in  dirigendo  apice  ca- 
theteris semper  respiciendum  est.  Oportet  instrumentum 
esse  longius  reliquis,  insigniter  curvum  et  inductum 
sursum  elevari.  Juvat  etiam  catheterem,  per  digitum 
manus  sinistrae  indicem  intestino  recto  immissum,  dirigere. 


V l T A. 


Naius  sum  Emanuel  Holzmann  Ostroviae, 
oppido  Posnaniensi,  Idibus  April.,  anno  hujus  saeculi 
decimo,  parentibus  carissimis,  palre  WolfHolzmann, 
matre  Elka  e gente  Korminer,  quibus  adhuc  su- 
perstitibus valde  gaudeo.  Fidei  veteri  addictus  sum. 
Primis  literarum  elementis  cum  domi,  tum  in  schola 
publica  imbutus,  Vratislaviam  me  contuli  ibique  ad  di- 
sciplinas, quae  in  gymnasio  docentur,  per  plures  an- 
nos incubui.  Maturitatis  testimonio  instructus  anno 
wdcccxxxh.  ab  111.  Schulz,  t.  t.  Rectore  magnifico, 
inter  civium  Academiae  Vratislaviensis  numerum  re- 
ceptus atque  ab  111.  Purkinje,  spectabili  t.  t.  decano, 
classi  medicinae  studiosorum  adscriptus  sum.  Per  no- 
vem semestria  his  interfui  scholis  : 

111.  Klose  de  encyclopaedia  medica;  111.  Gra- 
venhorst  de  zoologia;  III.  Glocker  de  mineralo- 

gia;  111.  Fise h er  »le  chemia  tam  theoretica  quam 
practica  et  pharmaceutica,  eaque  corporum  organico- 
rum, nec  non  de  doctrina  corporum,  quae  reagentia 
vocantur;  III.  Stenzel  de  historia  saeculi  decimi  no- 
ni; III.  Braniss  de  logice  et  psychologia;  111.  Hen- 
seliel  de  bofanice  theoretica  et  practica,  de  patholo- 
gia  generali  et  historia  medicinae;  111.  Pohl  de  phy- 
sice experimentali ; 111.  Otto  de  anatomia  hominis  uni- 
versali, comparata  et  pathologica,  nec  non  de  genera- 
tionis historia.  In  exercitationibus  anatomico  - practicis 
hic  vir  praeclarus  per  duo  semestria  moderator  mihi 
exstitit  benevolus.  Praeterea  audivi  lectiones  111,  Rar- 
kow  de  angiologia;  III.  Purkinje  de  physiologia 
corporis  humani  experimentis  illustrata  et  de  morbis 
psychicis;  111.  Se  i dei  de  materia  medica  et  de  arte 
formulas  medicas  concinnandi;  111.  Rem  er  de  thera- 
pia generali  et  speciali;  III.  Benedict  de  chirurgia 
generali  et  speciali,  de  ophthalmiatrice,  de  fasciis  rite 
applicandis  ac  de  instrumentis  chirurgicis,  de  operatio- 
nibus in  cadaveribus  instituendis;  praeterea  examinibus 
de  gravioribus  chirurgicis  capitibus  inferesse  mihi  con- 
cessit; 111.  Betschler  artem  obstetriciam  tam  theo- 
reticam  quam  practicam  me  docuit. 


In  scholis  clinicis  medicis,  chirurgicis,  ophthal- 
miatricis  et  obstetriciis  Illustrissimi  Remer,  Bene- 
dict et  Betschler  moderatores  mihi  erant  benevoli. 

Tempore  aestatis  anni  mdcccxlt.  Berolinum  petii 
et  ab  III.  Lichtenstein,  t.  t.  Rectore  magnifico, 
civibus  Almae  Universitatis  Berolinensis  adscriptus  et 
ab  III.  Osann,  t.  t.  decano  ordinis  medici  spectabili, 
in  numerum  medicinae  studiosorum  receptus  sum.  Se- 
mestri aestivo  scbolis  clinicis,  chirurgicis  et  ophthal- 
miatricis  III.  Jiingken  interfui. 

Quibus  omnibus,  quos  dixi,  viris  experientissimis, 
celeberrimis,  valde  de  me  meritis,  quas  possum  maxi- 
mas ago  habeboque  gratias. 

Jam  vero  cum  tentaminibus,  et  philosophico  et 
medicis,  tum  examine  rigoroso  rite  superatis,  spero 
fore,  ut  dissertatione  et  thesibus  publice  defensis  sum- 
mi in  medicina  et  chirurgia  honores  in  me  conferantur. 


THESES. 


1.  Signa  pathognomonica  non  existere. 

2.  Symptomata  subjectiva  objectivis  postponenda  esse. 

3.  Liquorem  amnii  foetui  nutriendo  non  servire. 

4.  Glandula  Thymus  in  vita  foetali  sanguinis  muta- 
tioni dicata  est. 


